CELEX: 32017R1551
Language: hu
Date: 2017-07-14 00:00:00
Title: A Bizottság (EU) 2017/1551 felhatalmazáson alapuló rendelete (2017. július 14.) a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló (EU) 2016/1076 európai parlamenti és tanácsi rendelet I. mellékletének módosításáról

15.9.2017   
            
            
               HU
            
            
               Az Európai Unió Hivatalos Lapja
            
            
               L 237/59
            
         A BIZOTTSÁG (EU) 2017/1551 FELHATALMAZÁSON ALAPULÓ RENDELETE
   (2017. július 14.)
   a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló (EU) 2016/1076 európai parlamenti és tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2016. június 8-i (EU) 2016/1076 európai parlamenti és tanácsi rendeletre (1) (átdolgozás) és különösen annak 2. cikke (2) bekezdésére,
   mivel:
   
               (1)
            
            
               Az (EU) 2016/1076 rendelettel meghatározott uniós piacrajutási szabályozások kedvezményezett országainak listáját az említett rendelet I. melléklete hozza létre. Az említett rendelet meghatározza továbbá az I. mellékletben felsorolt országokból származó termékekre vonatkozó védintézkedések Európai Unió általi alkalmazására irányuló eljárást.
            
         
               (2)
            
            
               Az (EU) 2016/1076 rendelet felhatalmazza a Bizottságot, hogy az említett rendelet I. mellékletének módosítására vonatkozóan felhatalmazáson alapuló jogi aktusokat fogadjon el, így a mellékletet az AKCS-államok csoportjához tartozó olyan államokkal egészítse ki, melyek már lezárták a gazdasági partnerségi megállapodásra irányuló tárgyalásokat az Európai Unióval.
            
         
               (3)
            
            
               A Dél-afrikai Fejlesztési Közösséghez (a továbbiakban: SADC) tartozó GPM-államok, az Európai Unió és tagállamai 2014. július 15-én lezárták a gazdasági partnerségi megállapodásra irányuló tárgyalásokat. A SADC-GPM-államok, az Európai Unió és tagállamai 2016. június 10-én aláírták a megállapodást (2).
            
         
               (4)
            
            
               Lesotho 2016. szeptember 16-án ratifikálta a GPM-et.
            
         
               (5)
            
            
               Mozambik 2017. április 28-án ratifikálta a GPM-et.
            
         
               (6)
            
            
               Az Európai Parlament 2016. szeptember 30-án jóváhagyta a GPM-et.
            
         
               (7)
            
            
               Ennek következtében a GPM-et 2016. október 10-e óta ideiglenesen alkalmazzák.
            
         
               (8)
            
            
               Következésképp Lesothót és Mozambikot fel kell venni az említett I. mellékletbe is annak érdekében, hogy az EU teljes körűen alkalmazza a GPM-et,
            
         ELFOGADTA EZT A RENDELETET:
   1. cikk
   A Lesothói Királyság és a Mozambiki Köztársaság bekerül az (EU) 2016/1076 rendelet I. mellékletébe.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 185., 2016.7.8., 1. o.
   
   
      (2)  Gazdasági partnerségi megállapodás egyrészről az Európai Unió és tagállamai, és másrészről az SADC-GPM-államok között (HL L 250., 2016.9.16., 3. o.).